Բաքվում նա վերջերս է հայտնվել, աշխատանքի տեղավորվել Բաքխորհրդում, չորսսենյականոց բնակարան գնել Նուվարիշի շենքին հարևան կոոպերատիվ շենքում: Նա քառակուսի կազմվածք ուներ: Ապշեցուցիչ չափերի լայն ուսերը դուրս էին բոլոր չափորոշիչներից: Ուներ ածխի պես սև մազեր, նույնչափ սև ու թավ հոնքեր, կոկորդիլոսի՝ ոչինչ չարտահայտող մանր աչքեր: Նուվարիշ Ղարաբաղլիի համար այդ մարդու նույնիսկ անուն-ազգանունը դաժանության և անաստվածության նշան էր… Շահղաջար Արմաղանով: Թող գրողի բաժին դառնա նա, ով այդպիսի անուն է տվել այդ անասունին: